CELEX: 32022R0617
Language: da
Date: 2022-04-12 00:00:00
Title: Kommissionens forordning (EU) 2022/617 af 12. april 2022 om ændring af forordning (EF) nr. 1881/2006 for så vidt angår grænseværdier for kviksølv i fisk og salt (EØS-relevant tekst)

13.4.2022   
               
               
                  DA
               
               
                  Den Europæiske Unions Tidende
               
               
                  L 115/60
               
            
         KOMMISSIONENS FORORDNING (EU) 2022/617
         af 12. april 2022
         om ændring af forordning (EF) nr. 1881/2006 for så vidt angår grænseværdier for kviksølv i fisk og salt
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
         ud fra følgende betragtninger:
         
                     (1)
                  
                  
                     Ved Kommissionens forordning (EF) nr. 1881/2006 (2) er der fastsat grænseværdier for bestemte forurenende stoffer, herunder kviksølv, i fødevarer.
                  
               
                     (2)
                  
                  
                     Den Europæiske Fødevaresikkerhedsautoritet (»autoriteten«) vedtog den 22. november 2012 en udtalelse om kviksølv og methylkviksølv i fødevarer (3). I den pågældende udtalelse fastsatte autoriteten et tolerabelt ugentligt indtag (»TWI«) for uorganisk kviksølv på 4 μg/kg legemsvægt og for methylkviksølv på 1,3 μg/kg legemsvægt (begge udtrykt som kviksølv) og konkluderede, at 95-percentilen for eksponering via kosten ligger tæt på eller over TWI for alle aldersgrupper. Forbrugere, der konsumerer meget fisk, og som kan omfatte gravide, kan overskride TWI med op til seks gange. Ufødte børn udgør den mest sårbare gruppe. I udtalelsen konkluderedes det, at eksponering mod methylkviksølv over TWI-niveauet giver anledning til bekymring, men det blev tilrådet at tage hensyn til de gavnlige virkninger af konsum af fisk, hvis det overvejes at indføre foranstaltninger til reduktion af eksponeringen mod methylkviksølv.
                  
               
                     (3)
                  
                  
                     Den 27. juni 2014 vedtog autoriteten en udtalelse om de sundhedsmæssige fordele ved konsum af fisk og skaldyr i forhold til de sundhedsrisici, der er forbundet med eksponering mod methylkviksølv (4). Autoriteten gennemgik i den pågældende udtalelse den rolle, som fisk og skaldyr spiller i den europæiske kost, og evaluerede de gavnlige virkninger af konsum af fisk og skaldyr i forhold til sundhedsresultater, herunder virkningerne af konsum af fisk og skaldyr under graviditet på de funktionelle resultater af den neurologiske udvikling hos børn og virkningerne af konsum af fisk og skaldyr på risikoen for hjerte-kar-sygdomme hos voksne. Autoriteten konkluderede, at indtagelse af ca. 1-2 portioner af fisk og skaldyr pr. uge og op til 3-4 portioner pr. uge under graviditet har været forbundet med bedre funktionelle resultater af den neurologiske udvikling hos børn, i forhold til hvis man ikke spiser fisk og skaldyr. Sådanne mængder har også været forbundet med en lavere dødelighed ved koronare hjertesygdomme hos voksne.
                  
               
                     (4)
                  
                  
                     Den 19. december 2014 vedtog autoriteten en erklæring om fordele ved konsum af fisk og skaldyr i forhold til risici for methylkviksølv i fisk og skaldyr (5), hvori den konkluderede, at konsum af fisk og skaldyr med et højt indhold af kviksølv bør begrænses for at opnå fordelene ved konsum af 1-4 portioner fisk om ugen og for at beskytte mod toksiciteten af methylkviksølv i den neurologiske udvikling.
                  
               
                     (5)
                  
                  
                     Under hensyntagen til resultatet af autoritetens videnskabelige udtalelser og erklæringer bør grænseværdierne for kviksølv revideres for yderligere at reducere eksponeringen via kosten mod kviksølv i fødevarer.
                  
               
                     (6)
                  
                  
                     Da de seneste data om forekomst viser, at der findes en margen til at sænke grænseværdierne for kviksølv i forskellige fiskearter, bør grænseværdierne for disse fiskearter ændres i overensstemmelse hermed.
                  
               
                     (7)
                  
                  
                     I betragtning af de dermed forbundne sundhedsproblemer bør kviksølvindholdet for hajer og sværdfisk opretholdes på det nuværende niveau i afventning af yderligere dataindsamling, videnskabelig vurdering og viden om effektiviteten af forbrugsrådgivning med hensyn til at reducere eksponeringen.
                  
               
                     (8)
                  
                  
                     Codex Alimentarius fastsætter en grænseværdi på 0,1 mg/kg for kviksølv i salt (6). Det er hensigtsmæssigt at fastsætte den samme grænseværdi i EU-lovgivningen.
                  
               
                     (9)
                  
                  
                     Forordning (EF) nr. 1881/2006 bør derfor ændres.
                  
               
                     (10)
                  
                  
                     I betragtning af at visse fødevarer, der er omfattet af denne forordning, er langtidsholdbare, bør der fastsættes en overgangsperiode, hvor sådanne fødevarer, der ikke overholder de nye grænseværdier, og som lovligt er markedsført inden datoen for denne forordnings ikrafttræden, kan forblive på markedet.
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til forordning (EF) nr. 1881/2006 ændres som angivet i bilaget til nærværende forordning.
         
         
            Artikel 2
            De fødevarer, der er opført i bilaget, og som lovligt er markedsført inden denne forordnings ikrafttræden, kan forblive på markedet indtil »bedst før«-datoen eller sidste anvendelsesdato.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. april 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 37 af 13.2.1993, s. 1.
         
            (2)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
         
            (3)  EFSA's Ekspertpanel for Forurenende Stoffer i Fødevarekæden, Scientific Opinion on the risk for public health related to the presence of mercury and methylmercury in food (Videnskabelig udtalelse om risikoen for folkesundheden i forbindelse med tilstedeværelsen af kviksølv og methylkviksølv i fødevarer). EFSA Journal 2012, 10(12):2985.
         
            (4)  EFSA's NDA-panel (Ekspertpanelet for Diætetiske Produkter, Ernæring og Allergier), 2014. Scientific Opinion on health benefits of seafood (fish and shellfish) consumption in relation to health risks associated with exposure to methylmercury (Videnskabelig udtalelse om sundhedsfordelene ved konsum af fisk og skaldyr i forbindelse med sundhedsrisici ved eksponering mod methylkviksølv). EFSA Journal 2014, 12(7):3761.
         
            (5)  EFSA's videnskabelige komité, 2015. Statement on the benefits of fish/seafood consumption compared to the risks of methylmercury in fish/seafood (Erklæring om fordele ved konsum af fisk og skaldyr i forhold til risici for methylkviksølv i fisk/skaldyr). EFSA Journal 2015, 13(1):3982.
         
            (6)  Codex General Standard for Contaminants and toxin in Foods and Feeds — GSCTFF (CODEX STAN 193-1995).
      
      
         
            BILAG
            Bilaget til forordning (EF) nr. 1881/2006 ændres således:
            I del 3: Metaller, affattes punkt 3.3 (Kviksølv) således:
            
               
                           »3.3
                        
                        
                           
                              Kviksølv
                           
                        
                        
                            
                        
                     
                           3.3.1.
                        
                        
                           Fiskevarer (26) og fiskekød (muskelkød) (24) (25), undtagen fra de i punkt 3.3.2 og 3.3.3 angivne fiskearter. Grænseværdien for krebsdyr gælder for muskelkød fra lemmer og bagkrop (44). For så vidt angår krabber og krabbelignende krebsdyr (Brachyura og Anomura), gælder grænseværdien for muskelkød fra lemmer
                        
                        
                           0,50
                        
                     
                           3.3.2.
                        
                        
                           Muskelkød af følgende fisk (24) (25):
                           akarnaisk blankesten (Pagellus acarne)
                           sort sabelfisk (Aphanopus carbo)
                           spidstandet blankesten (Pagellus bogaraveo)
                           rygstribet pelamide (Sarda sarda)
                           rød blankesten (Pagellus erythrinus)
                           escolar (Lepidocybium flavobrunneum)
                           
                           helleflynder (Hippoglossus spp.)
                           sydafrikansk kingklip (Genypterus capensis)
                           marlin (Makaira spp.)
                           glashvarre (Lepidorhombus spp.)
                           oliefisk (Ruvettus pretiosus)
                           orange savbug (Hoplostethus atlanticus)
                           rosa kingklip (Genypterus blacodes)
                           gedde (Esox spp.)
                           ustribet pelamide (Orcynopsis unicolor)
                           glyse (Trisopterus spp.)
                           rød mulle (Mullus barbatus barbatus)
                           skolæst (Coryphaenoides rupestris)
                           sejlfisk (Istiophorus spp.)
                           strømpebåndsfisk (Lepidopus caudatus)
                           slangemakrel (Gempylus serpens)
                           stør (Acipenser spp.)
                           stribet mulle (Mullus surmuletus)
                           
                           tun (Thunnus spp., Euthynnus spp., Katsuwonus pelamis)
                           haj (alle arter)
                           sværdfisk (Xiphias gladius)
                        
                        
                           1,0
                        
                     
                           3.3.3
                        
                        
                           Blæksprutter
                           Havsnegle
                           Muskelkød af følgende fisk (24) (25):
                           ansjos (Engraulis spp.)
                           alaskasej (Theragra chalcogramma)
                           torsk (Gadus morhua)
                           atlantisk sild (Clupea harengus)
                           basa (Pangasius bocourti)
                           karpe (arter tilhørende Cyprinidae-familien)
                           ising (Limanda limanda)
                           makrel (Scomber spp.)
                           skrubbe (Platichthys flesus)
                           rødspætte (Pleuronectes platessa)
                           brisling (Sprattus sprattus)
                           mekongmalle (Pangasianodon gigas)
                           lubbe (Pollachius pollachius)
                           sej (Pollachius virens)
                           laks og ørred (Salmo spp. og Oncorhynchus spp., undtagen Salmo trutta)
                           sardin (Dussumieria spp., Sardina spp., Sardinella spp. og Sardinops spp.)
                           tunge (Solea solea)
                           pangasius (Pangasianodon hypothalamus)
                           hvilling (Merlangius merlangus)
                        
                        
                           0,30
                        
                     
                           3.3.4
                        
                        
                           Kosttilskud (39)
                        
                        
                           0,10
                        
                     
                           3.3.5
                        
                        
                           Salt
                        
                        
                           0,10«